
VILNIAUS MIESTO SAVIVALDYBĖS VISUOMENĖS SVEIKATOS BIURO 
VAIKŲ IR JAUNIMO SVEIKATOS PRIEŽIŪROS SKYRIAUS VISUOMENĖS SVEIKATOS SPECIALISTO, VYKDANČIO VISUOMENĖS SVEIKATOS STIPRINIMĄ,
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Vaikų ir jaunimo sveikatos priežiūros skyriaus (toliau – Skyrius) visuomenės sveikatos specialisto, vykdančio visuomenės sveikatos stiprinimą (toliau – darbuotojas), pareigybė priskiriama specialistų grupei.
2. Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus visuomenės sveikatos koordinatoriui (toliau – Tiesioginis vadovas). 

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1.  atitikti išsilavinimo ir profesinės kompetencijos reikalavimus, nustatytus Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo apraše, patvirtintame Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“; 
4.2.  mokėti valdyti, kaupti, sisteminti, apibendrinti informaciją ir ją panaudoti rengdamas išvadas ir pasiūlymus, gebėti analizuoti didelės apimties informaciją, nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas, mokėti savarankiškai planuoti ir organizuoti savo veiklą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. atlieka visuomenės sveikatos specialisto funkcijas ir vykdo visuomenės sveikatos specialisto pareigas, nustatytas Visuomenės sveikatos priežiūros organizavimo mokykloje tvarkos apraše, patvirtintame Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Visuomenės sveikatos priežiūros organizavimo mokykloje tvarkos aprašo patvirtinimo“;
5.2. analizuoja ir vertina vaikų sveikatos rodiklius, poveikį priskirtų ugdymo įstaigų (toliau – įstaiga) bendruomenių sveikatai darančius veiksnius;
5.3. padeda priskirtoms įstaigoms įgyvendinti asmens sveikatos priežiūros specialistų rekomendacijas vaikams, sergantiems lėtinėmis neinfekcinėmis ligomis (padeda ugdyti vaiko, sergančio lėtine neinfekcine liga, gebėjimą saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, atpažinti sveikatos būklės pablogėjimą ir gebėjimą savarankiškai, su šeimos ar kitų specialistų pagalba vykdyti gydytojo rekomendacijas ir rengiant savirūpos planą);
5.4. iki spalio 1 d., o vėliau pagal poreikį raštu teikia įstaigos vadovui ar jo įgaliotam asmeniui informaciją apie sveikatos nepasitikrinusius vaikus, susistemintus sveikatos rodiklius, lėtines neinfekcines ligas, fizinio lavinimo grupes ir kitus svarbius duomenis, skelbiamus Vaikų sveikatos stebėsenos informacinėje sistemoje;
5.5. [bookmark: _Hlk52290717]konsultuoja dėl pirmosios pagalbos rinkinio įstaigoje laikymo sąlygų, sudėties;
5.6. rengia su visuomenės sveikatos veikla susijusią informacinę ir metodinę medžiagą;
5.7. organizuoja sveikatos ugdymo ir mokymo veiklas vaikams ir įstaigos bendruomenei sveikatos stiprinimo klausimais;
5.8. planuoja ir taiko užkrečiamųjų ligų ir jų plitimo profilaktikos priemones;
5.9. rengia techninių specifikacijų ir kitų dokumentų projektus, reikalingus viešųjų pirkimų vykdymui, vykdo rinkos tyrimus;
5.10.  vertina priskirtos įstaigos aplinką dėl atitikties visuomenės sveikatos priežiūros teisės aktų reikalavimams ir supažindina su vertinimo rezultatais bei teikia rekomendacijas ir siūlymus įstaigos vadovui; 
5.11. gavęs informaciją iš Nacionalinio visuomenės sveikatos centro, mokytojų, tėvų ar priskirtos įstaigos administracijos apie užkrečiamųjų ligų ar ūmaus apsinuodijimo protrūkį įstaigoje, informuoja Tiesioginį vadovą ir Skyriaus vedėją;
5.12. prisideda organizuojant studentų praktiką Biure;
5.13. dalinasi gerąja patirtimi su kitais specialistais;
5.14. teikia informaciją Tiesioginiam vadovui apie iškylančias problemas ir siūlymus darbo organizavimo, kompetencijos tobulinimo klausimais;
5.15.  pagal kompetenciją atstovauja Biuro interesams įstaigose, organizacijose, viešuose renginiuose, įstaigos bendruomenės susirinkimuose ir kt.;  
5.16. dalyvauja planuojant ir įgyvendinant kitus Biure vykdomus su sveikatos priežiūra susijusius projektus, tyrimus bei apdoroja duomenis;
5.17. konsultuoja priskirtos įstaigos ar maitinimo paslaugų teikėjų darbuotojus, atsakingus už vaikų maitinimą, sveikos mitybos ir maisto saugos klausimais;  
5.18. dalyvauja įgyvendinant valstybines, savivaldybės visuomenės sveikatos stiprinimo strategijas ir programas; 
5.19. Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais;
5.20. atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir pavaduotojo, Skyriaus vedėjo, Skyriaus vedėjo pavaduotojo ir Tiesioginio vadovo pavestas užduotis.

_______________________

Su pareigybės aprašymu susipažinau: 
___________________
(Parašas)
______________________________
(Vardas, pavardė)
_________________________ 

